 ΠΡΟΣΧΕΔΙΟ
ΝΟΜΟΣΧΕΔΙΟ ΜΕ ΤΙΤΛΟ
ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΕΠΑΓΓΕΛΜΑΤΙΚΗΣ ΑΔΕΙΑΣ ΟΔΗΓΟΥ ΝΟΜΟ ΤΟΥ 2011
________

	
	Προοίμιο.
	ΕΠΕΙΔΗ, οι προσπάθειες για εξεύρεση επαρκούς αριθμού επαγγελματιών οδηγών τόσο της κατηγορίας «Λ» όσο και της κατηγορίας «Φ» στην Δημοκρατία επέβησαν άκαρπες,

ΚΑΙ ΕΠΕΙΔΗ, κρίνεται αναγκαία η άμεση στελέχωση επιχειρήσεων που μεταφέρουν επιβάτες και εμπορεύματα με επαγγελματίες οδηγούς,

Η Βουλή των Αντιπροσώπων ψηφίζει ως ακολούθως:

	
Συνοπτικός 
τίτλος.
  80(Ι)/2011
158(Ι)/2015
112(I)/2019 115(I)/2022
  83(I)/2023
125(I)/2025.


Τροποποίηση του άρθρου 6.









	
1. Ο παρών Νόμος θα αναφέρεται ως ο περί της Επαγγελματικής Άδειας Οδηγού (Τροποποιητικός)
Νόμος του 2026 και θα διαβάζεται μαζί με τους περί της Επαγγελματικής Άδειας Οδηγού Νόμους του 2011 μέχρι 2025 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Επαγγελματικής Άδειας Οδηγού Νόμοι του 2011 έως 2026.




2. Το εδάφιο (2) του άρθρου 6 του βασικού νόμου τροποποιείται ως ακολούθως: 

(α) Με την αντικατάσταση της παραγράφου (α) του εδαφίου (2) αυτού με την ακόλουθη νέα παράγραφο (α): 

(α)  «έχει συμπληρώσει το εικοστό πρώτο αλλά όχι το εβδομηκοστό δεύτερο έτος της ηλικίας  
              του»∙

        (β) με την αντικατάσταση στην παράγραφο (δ) του εδαφίου (2) αυτού της άνω τελείας με άνω και  
             κάτω τελεία και την προσθήκη, αμέσως μετά, της ακόλουθης επιφύλαξης:

                 «Νοείται ότι, μετά την συμπλήρωση του εβδομηκοστού έτους της ηλικίας του και μέχρι την    
             συμπλήρωση του εβδομηκοστού δεύτερου έτους της ηλικίας του, η άδεια θα ανανεώνεται ετήσια
             με την προσκόμιση του σχετικού πιστοποιητικού φυσικής ικανότητας.» ∙

        (γ)  το εδάφιο (5) αυτού τροποποιείται ως ακολούθως:

              (ι) με την αντικατάσταση της πρώτης επιφύλαξης αυτού με την  ακόλουθη επιφύλαξη και την 
              προσθήκη της ακόλουθης νέας επιφύλαξης:
    
                 «Νοείται ότι, η ανανέωση της άδειας γίνεται για μικρότερη της πενταετίας χρονική περίοδο
             στην περίπτωση προσώπου που υπερβαίνει το εξηκοστό πέμπτο έτος της ηλικίας του ή στην
             περίπτωση προσώπου που το ΠΕΙ που κατέχει έχει ημερομηνία λήξης νωρίτερα,  η
             ημερομηνία λήξης της άδειας θα είναι η ημερομηνία λήξης του ΠΕΙ:

                  Νοείται περαιτέρω ότι, στην περίπτωση προσώπου που θα ανανεώσει την άδεια του μέχρι 
           τη συμπλήρωση του εβδομηκοστού δεύτερου έτους της ηλικίας του η ημερομηνίας λήξης της
           άδειας δεν δύναται να υπερβαίνει την ημερομηνία λήξης του ΠΕΙ που κατέχει:».

          (ιι) με την αντικατάσταση στη δεύτερη επιφύλαξη αυτού των λέξεων «Νοείται περαιτέρω ότι» με τις
           λέξεις «Νοείται έτι περαιτέρω ότι» ∙

           (ιιι) με την αντικατάσταση στην τρίτη επιφύλαξη αυτού των λέξεων «Νοείται έτι περαιτέρω ότι» με 
           τις λέξεις «Νοείται έτι έτι περαιτέρω ότι» ∙

